4. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ. 870/220668 της 20 Ιαν./5 Φεβρ. 1977 (ΦΕΚ Β΄ 77) Περί Οργανώσεως και Λειτουργίας του Ειδικού Λογαριασμού Χρηματικής Αρωγής Οικογενειών Στρατιωτικών των Ενόπλων Δυνάμεων. 1.Έχοντες υπ’ όψει: α)Το άρθρ. 5 του Νόμ. 354/76 «περί του Ειδικού Λογαριασμού Χρηματικής Αρωγής Οικογενειών Στρατιωτικών των Ενόπλων Δυνάμεων». β)Σχετικάς προτάσεις των Διοικητικών Συμβουλίων των Ταμείων Αλληλοβοηθείας Στρατού, Ναυτικού και Αεροπορίας, διατυπωθείσας δια των υπ’ αριθ. 20/11-9-76, 22/7-8-76 και 25/30-8-76 Πρακτικών Συνεδριάσεων των Συμβουλίων τούτων. γ)Την υπ’ αριθ. Φ.010/344401/15-9-76 Κοινήν Απόφασιν Πρωθυπουργού και ΥΕΘΑ «περί αναθέσεως αρμοδιοτήτων Υπουργού Εθνικής Αμύνης εις Υφυπουργούς Εθνικής Αμύνης», αποφασίζομεν: 2.Ο συσταθείς δια του Ν.Δ. 679/70 Ειδικός Λογαριασμός Χρηματικής Αρωγής Οικογενειών Στρατιωτικών των Ενόπλων Δυνάμεων και διατηρηθείς δυνάμει του άρθρ. 1 του Νόμ. 354/76 οργανούται και λειτουργεί παρ’ εκάστω Ταμείω Αλληλοβοηθείας των τριών Κλάδων των Ενόπλων Δυνάμεων ως ανεξάρτητος Ειδικός Λογαριασμός. 3.Η Λογιστική εν γένει τήρησις, παρακολούθησις και διαχείρισις του Λογαριασμού ενεργείται συμφώνως προς τας εκάστοτε ισχυούσας δι’ έκαστον Ταμείον Αλληλοβοηθείας διατάξεις. 36.Θ.ι.4 Λογαριασμός Αρωγής Οικογενειών Στρατιωτικών Ενόπλων Δυνάμεων 4.Απαγορεύεται η καθ’ οιονδήποτε τρόπον διάθεσις και εν γένει χρησιμοποίησις κεφαλαίων του ειδικού τούτου Λογαριασμού προς εξυπηρέτησιν αναγκών εκτός του σκοπού δια τον οποίον συνεστήθη ούτος. 5.Τα διαθέσιμα κεφάλαια εκάστου Λογαριασμού κατατίθενται εντόκως εις Γενικήν Τράπεζαν της Ελλάδος. 6.Οι εκάστοτε ενεργούμενοι οικονομικοί έλεγχοι επί των Ταμείων Αλληλοβοηθείας περιλαμβάνουν και τον ειδικόν Λογαριασμόν Χρηματικής Αρωγής. 7.Τα προϋπολογιζόμενα καθ’ έκαστον έτος έσοδα και έξοδα του Ειδικού Λογαριασμού Χρηματικής Αρωγής Οικογενειών Στρατιωτικών Ενόπλων Δυνάμεων θα εμφανίζωνται κεχωρισμένως εις τον ετήσιον προϋπολογισμόν εκάστου Ταμείου Αλληλοβοηθείας, συμφώνως προς την ισχύουσαν διαδικασίαν συντάξεως αυτού. 8.Δια την αναλυτικήν παρακολούθησιν των κεφαλαίων του Ειδικού Λογαριασμού υπό εκάστου Ταμείου Αλληλοβοηθείας θα τηρήται ειδικόν βιβλίον εις το οποίον θα καταχωρώνται κατά χρονολογικήν τάξιν τα έσοδα και τα έξοδα του ως άνω λογαριασμού. Το βιβλίον τούτο θα κλείεται την 31ην Δεκεμβρίου εκάστου έτους μεταφερομένου του υπολοίπου εις το επόμενον Οικονομικόν έτος. Το υπόλοιπον του ως άνω βιβλίου θα αποτελή το χρηματικόν υπόλοιπον του ειδικού λογαριασμού. 9.Η προβλεπομένη υπό του άρθρ. 2 του Νόμ. 354/76 κράτησις 3‰ επί του βασικού μισθού των μετόχων θα αποδίδεται εις το οικείον Ταμείον Αλλλοβοηθείας δια τον Ειδικόν Λογαριασμόν, συμφώνως προς την ισχύουσαν διαδικασίαν ως και οι λοιποί πόροι εξ εισφορών του Ταμείου Αλληλοβοηθείας. Το ποσόν της κρατήσεως θα στρογγυλοποιήται εις την πληρεστέραν ακεραίαν μονάδα. 10.Η κατά τα ανωτέρω κράτησις ενεργείται κατά την κρίσιν των Αρχηγείων Κλάδων κατά μήνα ή κατά εξάμηνον αποδιδομένη εις το οικείον Ταμείον Αλληλοβοηθείας, κεχωρισμένως. 11.Η προβλεπομένη υπό του Νόμ. 354/76 χρηματική αρωγή καταβάλλεται εις τους δικαιούχους κατόπιν αποφάσεως του Διοικητικού Συμβουλίου του οικείου Ταμείου Αλληλοβοηθείας, εκδιδομένης μετά την υποβολήν υπό των ενδιαφερομένων των κάτωθι δικαιολογητικών: α)Αιτήσεως του δικαιούχου. β)Ληξιαρχικής πράξεως θανάτου του Στρατιωτικού ή προκειμένου περί εξαφανίσεως, δημοσίευσις της τελεσιδίκου Αποφάσεως περί αφανείας. γ)Πιστοποιητικού οικογενειακής καταστάσεως του αποβιώσαντος, φονευθέντος, ή εξαφανισθέντος στρατιωτικού, εκδιδομένης υπό του οικείου Δήμου ή Κοινότητος. δ)Βεβαιώσεως του 1ου ΕΓ του οικείου Κλάδου, στηριζομένης επί πορίσματος ενόρκου προανακρίσεως εξ ης να προκύπτη ότι ο αποβιώσας διετέλη ή ου εν διατεταγμένη Υπηρεσία κατά τον χρόνον του θανάτου ή εξαφανίσεώς του. ε)Υπευθύνου δηλώσεως του δικαιούχου, ότι ο αποβιώσας, φονευθείς, ή εξαφανισθείς στρατιωτικός δεν εμπίπτει εις τας συνταξιοδοτικάς διατάξεις απονομής πολεμικής συντάξεως εις τα μέλη της οικογενείας τους. ς)Εξοφλητικής αποδείξεως του δικαιούχου. 12.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 